เหตุไฟไหม้ศูนย์อพยพผู้ลี้ภัยในประเทศไทย พ.ศ. 2556

เมื่อวันที่ 22 มีนาคม พ.ศ. 2556 เกิดเหตุไฟไหม้ที่ ค่ายผู้ลี้ภัยบ้านแม่สุริน ในจังหวัดแม่ฮ่องสอน ทำให้ผู้ลี้ภัยซึ่งเป็นชาวกะเหรี่ยง จากประเทศพม่า โดยไฟเริ่มลุกไหม้ในเวลาประมาณ 16:00 น ใช้เวลาควบคุมเพลิงประมาณสองชั่วโมงBurma refugees die in Thailand camp fire – BBC News. Published 22 March 2013. Retrieved 25 March 2013. ไฟได้ลุกลามอย่างรวดเร็วเนื่องจากอากาศร้อนและลมแรง ทำให้ลมพัดสเก็ดไฟจากต้นเพลิงไปยังจุดอื่น ส่งผลให้มีผู้เสียชีวิต 37 ราย นอกจากนี้ยังทำลายบ้านเรือนอีกหลายร้อยหลังอีกด้วย คาดว่าสาเหตุเกิดจากการทำอาหาร"Preliminary reports indicate a cooking accident triggered the blaze…" Kassim, Aliza (2013). Blaze kills dozens at refugee camp in Thailand - CNN. Published 23 March 2013. Retrieved 25 March 2013.

 ผู้เสียชีวิตและผลกระทบ 
ยอดผู้เสียชีวิตจากเหตุไฟไหม้ครั้งนี้อยู่ที่ 37 ราย แบ่งเป็นชาย 21 ราย และหญิง 16 ราย ในจำนวนนี้เสียชีวิตในที่เกิดเหตุ 35 ราย ส่วนอีก 2 ราย เสียชีวิตในอีกไม่กี่วันต่อมา เหยื่อส่วนใหญ่เสียชีวิตจากไฟไหม้ ในขณะที่บางส่วน สำลักควันไฟทำให้หายใจไม่ออก35 die in fire at Karen refugee camp – Bangkok Post. Published 23 March 2013. Retrieved 25 March 2013. ทั้งนี้ มีรายงานว่ายอดผู้เสียชีวิตสูงถึง 62 ราย แต่ภายหลังได้มีการแก้ไขตัวเลขดังกล่าว62 Myanmar refugees perish in fire at Thailand camp – The Hindu. Published 23 March 2013. Retrieved 25 March 2013. ในส่วนของผู้บาดเจ็บ มีรายงานว่ามีผู้ได้รับบาดเจ็บจากเพลิงไหม้อย่างน้อย 100 ราย"Preliminary reports indicate a cooking accident triggered the blaze…" Kassim, Aliza (2013). Blaze kills dozens at refugee camp in Thailand - CNN. Published 23 March 2013. Retrieved 25 March 2013. และมีผู้ได้รับบาดเจ็บอื่น ๆ มากกว่า 200 ราย 

เหตุเพลิงไหม้ครั้งนี้ ได้ทำลายกระท่อมไม้ไผ่ซึ่งใช้เป็นที่พักพิงของผู้อพยพจำนวนหลายร้อยหลัง รวมถึงคลินิกการแพทย์ โรงพยาบาล และโกดังอาหารทั้งสองแห่งของค่ายผู้อพยพ"…the Disaster Prevention and Mitigation Bureau said a school, clinic and two food warehouses had also been destroyed." Myanmar refugees killed in fire at Thai camp – Al Jazeera. Published 23 March 2013. Retrieved 25 March 2013. ผู้อพยพอย่างน้อย 2,300 คน ไม่มีที่พักพิงหลังเกิดเพลิงไหม้ ต้องอาศัยอยู่ในเต็นท์ชั่วคราว รวมถึงได้รับสนับสนุนอาหาร และเสื้อผ้า โดย คณะกรรมการกู้ภัยระหว่างประเทศ สำนักงานข้าหลวงใหญ่ผู้ลี้ภัยแห่งสหประชาชาติ บริการผู้ลี้ภัยเยซูอิต และ องค์กรระหว่างประเทศเพื่อการโยกย้ายถิ่นฐาน รวมถึงกลุ่มช่วยเหลืออื่น ๆ35 die in fire at Karen refugee camp – Bangkok Post. Published 23 March 2013. Retrieved 25 March 2013.

นอกจากนี้ยังมีอุบัติเหตุเกิดขึ้นกับเจ้าหน้าที่ดับเพลิง โดยรถที่นำเจ้าหน้าที่ชุดดับเพลิงเสือไฟ จากจังหวัดกาญจนบุรี ประสบอุบัติเหตุพลิกคว่ำลงข้างทาง บริเวณถนนสายเชียงใหม่-แม่ฮ่องสอน ในเขตตำบลแม่ฮี้ อำเภอปาย จังหวัดแม่ฮ่องสอน ทำให้มีเจ้าหน้าที่เสียชีวิต 1 นาย และ บาดเจ็บอีก 10 นาย

 ผลสืบเนื่อง 
หลังเหตุการณ์มีการสั่งย้ายผู้กับการสถานีตำรวจภูธรขุนยวม ให้ไปช่วยราชการที่กองบังคับการตำรวจภูธร จังหวัดแม่ฮ่องสอน โดยในคำสั่งระบุว่าได้ละเลยในการปฏิบัติหน้าที่เข้าพื้นที่ไปดูแลในช่วงที่เกิดเหตุเพลิงไหม้ศูนย์อพยพบ้านแม่สุรินล่าช้า

 ข้อโต้แย้งเกี่ยวกับสาเหตุ 
มีพยานบุคคลอ้างว่าเห็นเฮลิคอปเตอร์หรือเครื่องบินบินผ่านเหนือศีรษะหลายครั้ง ก่อนทิ้ง "ประกายไฟ" ตกลงบนหลังคาของกระท่อมที่เป็นต้นเพลิงRefugees claim chopper dropped burning objects - Bangkok Post. Published 25 March 2013. Retrieved 25 March 2013. การสอบสวนพบร่องรอยของฟอสฟอรัสที่ต้นเพลิง ซึ่งทำให้หัวหน้าทีมสอบสวนคาดว่าไม่ใช่เป็นอุบัติเหตุ โดยไฟได้ลุกไหม้พร้อมกันในโซน 1 และโซน 4 ตรงปลายทั้งสองข้างของค่ายKarenni refugee camp fire video and interview with witness at 3:00. - Youtube. Published 27 March 2013 นอกจากนี้ หัวหน้ากลุ่มในค่ายยังรายงานว่าเต็นท์ที่อยู่อาศัยจำนวนสองหลังที่อยู่ห่างจากค่ายถูกเผาพร้อมกัน ทำให้เกิดข้อสงสัยว่าจะเป็นการวางเพลิงInterview with Section Leader in Camp 2 - Youtube. Published 27 March 2013

 อ้างอิง 

หมวดหมู่:ความสัมพันธ์ไทย–พม่า
หมวดหมู่:ข้อโต้เถียงในประเทศไทย
หมวดหมู่:จังหวัดแม่ฮ่องสอน
หมวดหมู่:อัคคีภัยในประเทศไทย
หมวดหมู่:โศกนาฏกรรม
หมวดหมู่:อุบัติเหตุในประเทศไทย
หมวดหมู่:เหตุการณ์ในประเทศไทยในเดือนมีนาคม พ.ศ. 2556